Scarlet Pleasure – Spillestedet Vershuset
Publikum i hele landet kan allerede nu begynde at glæde sig til sommer, hvor den fremadstormende R&B-pop trio besøger samtlige toneangivende festivaller. I efteråret står den på koncerter rundt på landets spillesteder.
Det er nu godt to år siden at Scarlet Pleasure skød karrieren i gang med popbrisen ’Windy’ – og nu er debutalbummet endelig på vej. Trioens bagkatalog har kurs mod 20 millioner streams og med de storhittende ’HEAT’, ’Wanna Know’ og senest ‘Casual’ fra marts 2016 er Scarlet Pleasure blevet et populært navn på de danske radiobølger.
Danmarks hotteste pop-trio er nu klar til at indtage sommeren, hvor de spiller på Roskilde Festivals Orange scene og desuden besøger Danmarks mest toneangivende festivaler såsom Northside Festival, Tinderbox Festival, Nibe festival, Wonderfestiwall og Smukfest. Sidstnævnte i et spændende mash-up med Julias Moon. Publikum kan forventet at blive taget med på en mental rejse til steder som Las Vegas’ neonlys, casinofacader og stripklubber, og til Venice Beach med palmetræer og glamour. Udover et tæt pakket festivalprogram får trioen desuden æren af at spille for et 20.000 mennesker på et udsolgt Østerbro Stadion sammen med Lukas Graham i starten af juni.
Til efteråret gæster Scarlet Pleasure landets spillesteder. Hvis ikke du allerede har oplevet landets hotteste pop-trio, så tøv ikke med at købe billetter, og drøm dig væk til Venice Beach i en oase af sexet pop, sol og nostalgi